Karen (folkeslag)

Karen er et folkeslag og en fjellstamme i Myanmar (ca.  mennesker) og Thailand (ca. ), av en total befolkning på 7 millioner. Karenfolket stammer opprinnelig fra Tibet. De har kjempet for uavhengighet fra Myanmar siden 31. januar 1949, og denne dagen er derfor folkets «revolusjonsdag».

Karenfolket er en sinotibetanskspråklig etnisk folkegruppe som hovedsakelig bor i sørlige og sørøstlige Myanmar. De utgjør rundt 7 % av Myanmars befolkning på rundt 50 millioner mennesker. Et stort antall karenfolk bor også i Thailand, de fleste langs grensen av Myanmar. Karenfolket er ofte forvekslet med «rødkarenfolket» eller karenni. En undergruppe av karenni, padungstammen fra grenseområdet mellom Thailand og Myanmar, er kjent for de halsringene som kvinnene bærer. Legender hos karenfolket viser til en «elv av rennende sand» som forfedrene hyppig krysset. Mange karenfolk mener dette viser til Gobiørkenen, skjønt de har bodd i Myanmar i århundrer. Karenfolket utgjør den tredje største etniske befolkningen i Myanmar etter bamarere og shanere.

Mellom 30 og 40 % av karenfolket er kristne, i motsetning til Myanmars 89 % buddhister; dermed er den burmesiske regjerings undertrykkelse av religionsfriheten et særlig stort problem for denne folkegruppen.

 Referanser 

Se også
Karen National Union
Karen National Liberation Army

Kategori:Etniske grupper i Myanmar